Der bygges på livet løs rundt i de danske kommuner. Regeringen suspenderede i 2020 og 2021 anlægsrammen, som sætter rammerne for, hvor mange penge kommunerne må bruge på bygge- og renoveringsopgaver. Det gjorde man for at sætte skub i økonomien, og det har kommunerne udnyttet. En analyse fra Dansk Industri viser, at kommunerne tilsammen i 2020 investerede 20,4 milliarder kroner i byggeri og anlæg og 19 milliarder kroner i 2021. Men i 2022 og 2023 har kommunerne samlet set en mindre anlægsramme og investeringerne forventes at ligge omkring 18 milliarder. Der er dog stor forskel på, hvor mange penge de forskellige kommuner bruger. Thisted i top - Brønderslev i bund Generelt er det på landsplan de største byer, som bruger flest penge på byggeri og anlæg per indbygger. Samlet set blev der i Nordjylland investeret 3080 kroner per indbygger, hvilket placerer regionen lidt under landsgennemsnittet på 3241. I bunden blandt de nedeste 10 finder man en nordjysk kommune. Her ligger Brønderslev nemlig nummer otte fra bunden. Dansk Industri har lavet analysen ved at se på kommunernes regnskaber og budgetter. Der er i analysen set bort fra landets fem mindste kommuner, som blandt andet er Læsø i Nordjylland.

Opsummering:
Der er generelt brugt flere penge på byggeri og anlæg under coronapandemien, men der er store kommunale forskelle.